Diari Oficial de la Generalitat Valenciana


Sumari del DOGV 6164, del 14-12-2009 (2009/13979)

Aprovació definitiva del Projecte de Construcció d'un Desviament de la Séquia de l'Assut de Lorca i d'un Col·lector d'Aigües Residuals al Sector 1, Gallipont (II Modificat).
-----------------------------------------------------------------------------------------------------------------------------------------------------------------------------

### Dades del document

Número de DOGV
:   6164

Data del DOGV
:   14-12-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/13729


Data del document
:   25-11-2009

Organisme emissor
:   Ajuntament de Riba-roja de Túria

Tipus de document
:   Instrucció

Descriptors 

:   * Riba-roja de Túria
    * pla d'urbanisme
    * administració local

Aprovació definitiva del Projecte de Construcció d'un Desviament de la Séquia de l'Assut de Lorca i d'un Col·lector d'Aigües Residuals al Sector 1, Gallipont (II Modificat). [2009/13297]  
Esta Alcaldia ha dictat en data 23 de novembre de 2009 la Resolució núm. 3194/09 per la qual es resol el següent:   
«Primer. Aprovar definitivament el Projecte de Construcció d'un Desviament de la Séquia de l'Assut de Lorca i d'un Col·lector d'Aigües Residuals del Sector 1, Gallipont (II Modificat), presentat per Ribalge, SL, en data 26 de febrer de 2008.  
Segon. Habilitar l'agent urbanitzador de la unitat d'execució Gallipont 3, la mercantil Ribalge, SL, perquè es procedisca a iniciar aquelles obres en què consten les autoritzacions oportunes per part dels propietaris dels terrenys afectats; l'Ajuntament haurà d'iniciar un expedient per a l'ocupació material de terrenys propietat de Ricardo Zaragozá Ginés per a finalitzar les obres del col·lector, les quals seran dutes a terme per part de l'agent urbanitzador, Ribalge, SL, i el termini d'execució serà de tres mesos comptadors des de l'endemà de la notificació de la present resolució.  
Tercer. Notificar este acord a les parts interessades als efectes oportuns, amb expressió dels recursos procedents.  
Quart. Publicar l'aprovació definitiva del Projecte de Construcció d'un Desviament de la Séquia de l'Assut de Lorca i d'un Col·lector d'Aigües Residuals del Sector 1, Gallipont (II Modificat) en el Diari Oficial de la Comunitat Valenciana als efectes oportuns».  
Contra la present resolució o acord, que posa fi a la via administrativa, podrà formular recurs de reposició, en el termini d'un mes, comptador des de la recepció d'esta notificació, davant del mateix òrgan que l'ha dictat, segons el que preveu l'article 116 i següents de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, segons la redacció donada per la Llei 4/1999. La falta de resolució del recurs de reposició, transcorregut el termini d'un mes, comptador des de la seua presentació, tindrà efecte desestimatori.  
Contra la possible desestimació del recurs de reposició interposat, bé per acte exprés o bé pel transcurs del termini d'un mes establit per a resoldre-ho, i en el termini de dos mesos, comptadors des de l'endemà de la recepció de la notificació del mencionat acte o resolució, o des de la fi del termini resolutori, l'interessat podrà interposar recurs contenciós administratiu davant del Jutjat/Sala del Tribunal Superior de Justícia Contenciosa Administrativa de la ciutat de València/ la Comunitat Valenciana, segons el que disposa l'article 46.1 i 3 de la llei 29/1998, Reguladora de la Jurisdicció Contenciosa Administrativa. Una vegada transcorregut el termini sense que s'haja interposat recurs, l'acte quedarà ferm i no serà impugnable.  
En tot cas, l'interessat podrà interposar directament recurs contenciós administratiu sense previ recurs administratiu de reposició, en el termini de dos mesos, comptadors des de l'endemà a la recepció de la notificació del present acte o resolució.  
Riba-roja de Túria, 25 de novembre de 2009.- L'alcalde: Francisco Tarazona Zaragozá.